BÚJTASD EL!

Nézzünk körül az osztályteremben/iskolaudvaron! Gondolatban keressünk helyeket, ahová az óriáskígyó el tudna bújni! Párokba rendeződve a pár egyik tagja kitalál egy helyet, ahová elbújtatná az óriáskígyót, a pár másik tagja 3 kérdést tehet fel, így próbál rájönni a rejtekhelyre. Aztán szerepet cserélnek.

Mindenki képzelje maga elé a szobáját/otthonát! Mi lenne a legrosszabb hely, ahová egy óriáskígyó bújhat? Honnan lenne a legnehezebb kiszedni?

Készítsen mindenki rajzot a saját szobájáról/otthonáról, és rajzolja bele oda a kígyót, ahová szeretné!

Beszélgessünk arról, hogy ki szeretne óriáskígyót tartani, ki nem, és miért.